cyanic-selkie/wikianc huggingface dataset:
Filmproduktiounsgesellschaft
Ënnert deene weltwäit gréisste Filmproduktiounsgesellschafte sinn déi US-amerikanesch "Big Five": Universal Pictures, Warner Bros., Paramount Pictures, Walt Disney Pictures a Columbia Pictures. Si produzéieren an distribuéieren all Joer honnerte Filmer.
Zu de lëtzebuergesche Filmproduktiounsgesellschaft zielen ënner anerem Samsa Film, Iris Productions, Red Lion, Tarantula, Wady Films, Paul Thiltges Distributions, Amour Fou, Deal Productions, Les Films Fauves a Calach Films. Entreprisë wéi Melusine Productions a Fabrique d'images si lëtzebuergesch Filmproduktiounsfirmen, déi op Animatiounsfilmer spezialiséiert sinn.
Mike Connors (Schauspiller 1925)
De Mike Connors, gebuer de 15. August 1925 zu Fresno, Kalifornien, als Kreker J. Ohanian a gestuerwen de 26. Januar 2017 zu Tarzana, Kalifornien ), war en US-amerikanesche Schauspiller mat armeeneschen Originnen., dee virun allem fir seng Haaptroll an der Tëleesserie Mannix (1967-1975) bekannt ass.
Liewen
De Mike Connors gouf als Jong vun armeeneschen Awanderer a Kalifornien gebuer. Nodeem hie fir d'éischt am Zweete Weltkrich an der Arméi war, huet hien op der University of California zu Los Angeles studéiert. Do gouf hie bei engem Basketballspill vum Hollywood-Regisseur William A. Wellman entdeckt, deen him Zougang an d'Filmgeschäft verschaaft huet. Säi Filmdebut hat hien 1952 un der Säit vun der Joan Crawford am Film Sudden Fear. Duerno hat hien haaptsächlech Niewerollen a Film - a Fernseeproduktiounen, dorënner 1956 e kuerzen Optrëtt am Monumentalfilm The Ten Commandments vum Cecil B. DeMille. Hie konnt sech als beléifte Gaaschtduersteller a Fernseeserien an als Haaptduersteller vu B-Movies am Filmgeschäft etabléieren. An e puer vu senge fréie Filmoptrëtter gouf hien am Ofspann als Touch Connors ernimmt, wat dohier koum, datt Touch wärend senger Zäit op der Highschool säi Spëtznumm war.
Bekannt gouf de Mike Connors schliisslech duerch d'Titelroll als dropgängeresche Privatdetektiv an der vun 1967 bis 1975 produzéierter Krimiserie Mannix. Am Joer 1970 gouf hien dofir mam Golden Globe als Beschte Serien-Haaptacteur - Drama ausgezeechent. Am Uschloss koumen nach gréisstendeels Fernseefilmer a Gaaschtoptrëtter a Fernseeserien. D'Roll vum "Joe Mannix" huet hien 1997 nach eng Kéier an enger Folleg vun der Serie Diagnosis: Murder. Seng Schauspillcarrière huet hien 2007 mat engem Gaaschtoptrëtt an der Sitcom Two and a Half Men ofgeschloss.
Hie war zanter 1949 mat der Mary Lou Willey bestuet, mat där en e Jong, de Matthew Gunnar Connors (1958-2007), an eng Duechter, Dana Lee Connors (*1960), hat. Eng Woch viru sengem Doud am Alter vun 91 Joer gouf bei him Leukemie diagnostizéiert.
Michel Kiesgen
De Michel Kiesgen, gebuer de 15. September 1933 an der Stad Lëtzebuerg, ass e fréiere lëtzebuergeschen Turner an Olympionik.
Lahure
Lahure ass e Familljennumm.
Etymologesch geet en op dat alfranséischt Wuert hure zeréck, wat esouviill heescht wéi "Putsch Hoer".
Persounen déi "Lahure" heeschen, sinn ënner anerem:
Grönlandhond
De Grönlandhond ass eng Hondsrass aus Grönland, déi vun der FCI ënnert der Klassifizéierung Gr. 5, Sek. 1, Standard-Nummer 274 gefouert gëtt. D'Rass zielt zu de Polarhënn dee sech duerch seng Kraaft, Zéiegkeet an Ausdauer charakteriséiert.
De Grönlandhond gehéiert zu den eelsten Hondsrassen. Fir d'Inuit war en iwwerliewenswichteg, gouf vun hinne scho säit Joerhonnerten als Transport- a Juegdhond, an och alt emol a schlechten Zäiten als Iessensreserv, gebraucht.
Grönlandhënn ginn iwwer 60 cm grouss an hunn en duebele Pelz: eng dicht a mëll Ënnerwoll, an dicht, glat a graff Deckhoer. Dës kënne verschidde Faarwen hunn.
D'Ouere si kleng, dräieckeg, mat ronne Spëtzten a sti stramm an d'Luucht. Den décken, buuschtege Schwanz steet no uewen an ass am Bou iwwer dem Réck gekrëmmt.
Anatole Litvak
Den Anatole Litvak, gebuer als Michail Anatol Litwak den 10. Mee 1902 zu Kiew a gestuerwen de 15. Dezember 1974 zu Neuilly-sur-Seine bei Paräis, war en aus der Ukrain gebiertegen US-amerikanesche Filmregisseur, Dréibuchauteur a Filmproduzent.
1925 ass hien aus der UdSSR an Däitschland emigréiert. Wéinst senger jiddescher Ofstamung huet hien 1933 dat nationalsozialistesch Däitschland verlooss an huet an England a Frankräich Filmer gedréint. 1936 ass hien op Hollywood gaangen an huet déi US-amerikanesch Nationalitéit ugeholl.
Mirfeld
Mirfeld ass eng belsch Uertschaft an der Gemeng Amel a Wallounien, an der Provënz Léck.
Si gehéiert zur Däitschsproocheger Communautéit vun der Belsch a läit an den Ostkantonen, déi eréischt 1922, nom Traité vu Versailles, bei d'Belsch koumen.
Virdrun huet d'Uertschaft grad wéi d'Gemeng Amel vun 1814 bis 1919 zu Preise gehéiert, an tëscht 1919 an 1922 stoung se ënner Verwaltung vum Haut-Commissariat royal. Vun 1940 bis 1945 war se un d'Drëtt Räich ugeschloss.
Tëscht 1920 an 1977 huet se zur deemoleger Gemeng Heppenbach gehéiert.
Francine Mussey
D'Francine Mussey, gebuer als Marcelle Fromholt de 16. Oktober 1897 zu Paräis an och do gestuerwen de 26. Mäerz 1933, war eng franéisch Schauspillerin
Si huet sech am Alter vu 35 Joer d'Liewe geholl.
Mennevret
Mennevret ass eng Gemeng am franséischen Departement Aisne an der Regioun Hauts-de-France.
De gudde Grond
De gudde Grond ass eng Zäitschrëft déi vum Centre culturel de rencontre Abbaye de Neumünster publizéiert gëtt. Si informéiert iwwer de Programm vun den Aktivitéite vum Kulturzenter.
Si kënnt dräimol am Joer eraus an ass gratis. Déi jeeweils aktuell Ausgab kann och a Form vu PDF vun der Websäit vum Centre erofgeluede ginn. D'Ausgabe sinn duerchlafend numeréiert.
D'Zäitschrëft krut hiren Numm vum Quartier Gronn an deem de Kulturzenter ze fannen ass.
Gaapsen
D'Gaapsen (lat. oscitatio) ass e reflexaartegt Behuelen, dat bei Mënsche a bei villen Déiere virkënnt. Et steet dacks am Zesummenhang mat Middegkeet oder Langweil. D'Gaapse fänkt domat un, datt een déif Loft hëlt, woubäi de Mond grouss opgerappt gëtt, an hält op, andeems een ausotemt an dann de Mond zoumécht. Dat geschitt mat oder ouni Lauter.
Et ass wëssenschaftlech nach ëmmer net ganz kloer, firwat ee gaapst oder firwat et gutt ass. D'Wëssenschaft vum Gaapsen heescht Chasmologie.
D'Wuert "gaapsen" geet op änlech Wierder fir Spléck oder opgerappt Ëffnung zeréck, sou wéi eeben de Mond beim Gaapsen.
D'Gaapsen ass "ustiechend"; wann een ee gesäit (oder héiert) gaapsen, muss een och.
Baal
De Ba'al (och Bel, babyl. "Här") war den Haaptgott vu Babylon. Am Alen Testament war e Synonym fir d'heednesch Gëtzen, déi sech a verschiddene Lokalgëtter erëmfonnt hunn: z. B. de Ba'al vu Sidon oder de Ba'al-Sebub, den "Här vun de Mécken" zu Ekron. Aus dem Ba'al-Sebub ass spéider och d'Wuert "Beelzebub" entstanen, wat gläichbedeitend war mam iweschte "béise" Gott.
Le pavillon brûle
Le pavillon brûle ass e franséische Film vum Jacques de Baroncelli aus dem Joer 1941 nom Theaterstéck mam selwechten Numm vum Steve Passeur.
Rue Mohrfels
D'Rue Mohrfels ass eng Strooss am Pafendall an der Stad Lëtzebuerg. Se verleeft westlech vun der Uelzecht vun der Bréckergaass laanscht den Hospice civil an d'Muerbelsmillen bis bei de Schluechtwee.
Den Numm vun der Strooss geet op d'Bezeechnung "rupes moronis" zeréck, eng Mentioun déi een an enger Urkund vun 1384 vun der Abtei Mënster fënnt. Als Moirfeltz in Dunbuschel gëtt et eng Referenz an engem Dokument vu 1499.
Den éischten Deel, vun der Bréckergaass bis bei de Päerdswee heescht op lëtzebuergesch „Lougaass“. Dësen Numm geet op d'Lou zeréck, déi an de Gierwereie laanscht d'Uelzecht benotzt gouf. Als Referenz op d'Gierwereien huet d'Strooss bis 1925 Rue des Tanneurs geheescht. Den ëstlechen Deel gëtt „Op der Muerbels“ genannt.
Brantôme
Brantôme ass eng fréier franséisch Gemeng am Departement Dordogne an der Regioun Nei-Aquitaine.
Zanter dem Regruppement vum 1. Januar 2016 mat der Gemeng Saint-Julien-de-Bourdeilles gehéiert s'als delegéiert Gemeng zu der neier Gemeng Brantôme en Périgord
Brantôme ass eng vun de sechs Paartestied vum Parc naturel régional Périgord-Limousin.
Möderscheid
Möderscheid ass eng belsch Uertschaft an der Gemeng Amel a Wallounien, an der Provënz Léck.
Si gehéiert zur Däitschsproocheger Communautéit vun der Belsch a läit an den Ostkantonen, déi eréischt 1922, nom Traité vu Versailles, bei d'Belsch koumen.
Virdrun huet d'Uertschaft grad wéi d'Gemeng Amel vun 1814 bis 1919 zu Preise gehéiert, an tëscht 1919 an 1922 stoung se ënner Verwaltung vum Haut-Commissariat royal. Vun 1940 bis 1945 war se un d'Drëtt Räich ugeschloss.
Tëscht 1920 an 1977 huet se zur deemoleger Gemeng Heppenbach gehéiert.
Sailenhellegen
Sailenhellegen oder Stylit (vum griicheschen stylos 'Sail') gëtt zanter dem 4./5. Joerhonnert e Mënch genannt, ufanks virun allem an der Ostkierch, dee säi Liewen uewen um Kapitell vun enger Sail verbruecht huet, als Ausdrock vu besonnecher Askes.
Calopteryx splendens
D'Calopteryx splendens ass eng Libellenaart aus der Famill vun de Calopterygidae (de: "Prachtlibellen").
Sailenhellegen
Als éischte Sailenhellege gëllt de Symeon Stylites den Eeleren.
Calopteryx splendens
Hire Liewensraum si Kanäl, Baachen a kleng Flëss, déi lues fléissen, net ze vill verknascht sinn a vill Sonn kréien. Mat der Calopteryx virgo ass et déi eenzeg Prachtlibellenaart, déi a Mëtteleuropa virkënnt.
Sailenhellegen
D'Saile waren ënnerschiddlech héich, vun 3 Meter bis vill méi héich, an haten uewen um Kapitel eng Plattform, sou datt den Asket sech och alt emol leeë konnt. Ronderëm war e Glänner, fir datt en net sollt eroffalen. En Daach gouf et dogéint keen; d'Askete waren dem Wieder ouni Schutz ausgesat. Iesse kruten se vu Leit ënnen iwwer Leederen eropgereecht. Vill vun hinne si bis zu hirem Doud op der Sail bliwwen, anerer si just bei aussergewéinlechen Evenementer erofgeklommen, bei Verfollgungen, well se zum Bëschof geweit goufen, oder änleches.
Calopteryx splendens
Hire Fluchstil, zimmlech juppelech a flatterech, erënnert éischter un dee vu Päiperleken, an ass onverkennbar fir déi Famill, grad wéi och déi faarweg Flilleken, deem se hir hiren Numm verdanken (en heescht op Laténgech-Griichesch, "Blénkeg Schéiflilleken").
D'Larven entwéckele sech, ënner Waasser, an 10 bis 12 Stadien. D'Imagines vum Déier (d. h. hir vollstänneg entwéckelt Form) hunn eng Fligelspanwäit vu 6,5 bis 7 Zentimeter a gi ronn 5 Zentimeter laang, woumat se zu deene gréisste mëtteleuropäesche Klenglibellen (Zygoptera) gehéieren. Männercher a Frächen hunn däitlech Ënnerscheeder: De Männchen huet e blénkegen donkel-blogréng gefierfte Kierper a gréngelzeg, hallefduerchsichteg Flilleke mat enger breeder schwaarzbloer Sträif. Ausserdeem sinn déi dräi hënnescht Segmenter vum Abdomen wäiss ënnendrënner. D'Weibchen ass dogéint manner opfälleg; et ass metallesch gréng bis bronzefaarweg, huet keng Sträifen an de Flilleken, ma dofir e wäisse Fleck op der Flillekespëtzt.
Verbreedung zu Lëtzebuerg
C. splendens ass haut nach zimmlech heefeg zu Lëtzebuerg, däitlech méi am Éislek wéi am Guttland. Bis an 1950er Jore war dat nach anescht: do war si eng vun den typesche Libellenaarte vun de Borde vun der Musel an der Ënnersauer.
Rougemont-le-Château
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Duerch d'Uertschaft leeft d'Saint-Nicolas.
Marly-Gomont
Marly-Gomont ass eng Gemeng am franséischen Departement Aisne an der Regioun Hauts-de-France.
Petrus Särkilax
De Petrus Särkilax, eigentlech Pietari Särkilahti, 1529 gestuerwen, war e finnesche Geeschtlechen, Humanist, Unhänger vun der Reformatioun an ee Pionéier vun der finnescher Kultur- oder Héichsprooch.
Liewen a Wierk
De Petrus Särkilax huet eng Zäit zu Wittenberg studéiert, wou en ë. a. de Martin Luther als Professer hat. Zu Wittenberg huet hie sech iwweregens (viru 1522) bestuet, obwuel hie scho Priister war.
Zeréck a Finnland, dat an där Zäit een Deel vum Kinnekräich Schwede war, huet de Petrus Särkilax de jonke Mikael Agricola zu Turku (Abå) kennegeléiert. Den Agricola, dee säi Schüler gouf, huet nom Doud vum Särkilax deem säi Wierk weidergeféiert.
Aly Knepper
Den Aly Knepper, gebuer den 11. Mäerz 1940 zu Iechternach, ass e fréiere lëtzebuergesche Schéisser an Olympionik.
Hien huet Lëtzebuerg op den Olympesche Sumerspiller 1960 zu Roum vertrueden.
Caprices
Caprices ass e franséische Film vum Léo Joannon aus dem Joer 1942.
Charles Conrad
De Charles "Pete" Conrad, Jr., gebuer den 2. Juni 1930 zu Philadelphia, Pennsylvania a gestuerwen den 8. Juli 1999 zu Ojai, Kalifornien war en US-amerikaneschen Astronaut. Hie war den drëtte Mënsch um Äerdmound.
Jugend
De Conrad war an enger Famill opgewuess, déi hiert Verméigen an der Weltwirtschaftskris verluer hat. Duerch d'Protektioun vu sengem Monni konnt hien zu Haverford an eng Privatschoul goen. Behënnert duerch seng Legasthenie ass hien awer duerchgefall an huet d'Schoul misse verloossen.
De Conrad goung dunn an d'Darrow School zu New Lebanon, wou hie wéinst engem anere Léiersystem gutt Leeschtungen hat. No sengem Ofschloss 1949 gouf hien net nëmmen op der Princeton Universitéit ugeholl, mä e krut och e Stipendium vun der US-Marinn.
Vu 15 Joer un, huet de Conrad all Geleeënheetsaarbechten um Fluchhafen zu Paoli ugeholl, fir am Géigenzuch mat fléien ze kënnen an heiansdo selwer ze pilotéieren. Nach als Schüler huet hien de Piloteschäi gemaach.
Marinn
De Conrad huet säi Studium op der Princeton University 1953 mam Diplom a Loftfaarttechnik ofgeschloss a goung uschléissend bei d'US-Marinn, wou hie Pilot gouf. Méi spéit gouf hien do Instrukter a vun 1957 un, Testpilot an der Naval Air Station Patuxent River. Hie war um Fligerdréier USS Ranger am Déngscht.
Auswiel an Ausbildung
Als militäreschen Testpilot koum de Conrad Ufank 1959 och an déi enk Auswiel fir d'Astronaute vun der éischter NASA-Grupp fir de Mercury-Programm. De Conrad huet misse medezinesch Tester an der Lovelace Clinic zu New Mexico matmaachen. Do hat hie sech awer net kooperativ gewisen a war ausgescheet.
Wéi d'NASA am Abrëll 1962 eng zweet Astronautegrupp rekrutéiert hat, gouf de Conrad vum Alan Shepard dozou iwwerriet, sech ze mellen. Déi Kéier gouf de Conrad als ee vun den néng neien Astronauten zeréckbehalen, an de 17. September 1962 dem Publikum vun der NASA virgestallt. No der Grondausbildung huet de Conrad als Spezialgebitt de Cockpitlayout an d'Systemintegratioun fir d'Gemini-Raumschëff iwwerholl.
Gemini 5 an 8
Den 8. Februar 1965 gouf de Conrad als Pilot fir d'Missioun Gemini 5 nominéiert. Zesumme mat sengem Kommandant Gordon Cooper sollt hien e Laangzäitfluch maachen an den Dauerrekord nees an d'USA huelen. Dëse Fluch war den éischte fir deen d'NASA en offiziellen Embleme autoriséiert hat.
De Start vu Gemini 5 war den 21. August 1965, an d'Landung no knapps aacht Deeg, den 29. August. Dëse Laangzäitrekord gouf schonn am Dezember 1965 vun der Crew vu Gemini 7 op knapps 14 Deeg verbessert.
(22) Kalliope
Den (22) Kalliope ass en Asteroid vun der Haaptceinture.
Charles Conrad
Gemini 5 an 8
Kuerz no der Landung, den 20. September 1965 gouf de Conrad als Ersatzkommandant vun der Missioun Gemini 8 nominéiert, bei där fir d'éischt eng Kopplung am Weltraum gemaach sollt ginn. De Fluch war am Mäerz 1966, ouni datt den Asaz vum Conrad gebraucht gouf.
Mélusine Productions
Mélusine Productions ass eng lëtzebuergesch Filmproduktiounsgesellschaft, déi op d'Produktioun vun Animatiounsfilmer a -serien spezialiséiert ass.
Charles Conrad
Gemini 11
Zwéin Deeg no der Landung vu Gemini 8, den 19. Mäerz 1966, gouf de Conrad als Kommandant vum Fluch Gemini 11 nominéiert. Säi Pilot gouf de Richard Gordon. Bei de kuerze Flich géint Enn vum Gemini-Programm stounge Rendez-vousen, Kopplung an Weltraumausstig op der Lëscht vun de Missiounspläng.
(22) Kalliope
Den Objet gouf de 16. November 1852 vum John Russell Hind entdeckt.
Mélusine Productions
Geschicht
Nieft Kannerfilmer a -serien produzéiert Mélusine Productions och Animatiounsfilmer fir Erwuessener, wéi zum Beispill The Breadwinner (2017) a Les hirondelles de Kaboul (2019).
Charles Conrad
Gemini 11
De Start vu Gemini 11 war den 18. September 1966. De Conrad an de Gordon hu sech wärend der éischter Äerdëmkreesung un eng virdru gestart Agena-Stuf ugekoppelt an hu sech vun hir op d'Rekordhéicht vun 1374 km brénge gelooss. Virdrun hat de Gordon nach en Ausstig vun 33 Minutte gemaach.
(22) Kalliope
Der Himmelskierper gouf no der Kalliope, der Mus vun der epescher Dichtung, vun der Wëssenschaft genannt.
Charles Conrad
Apollo D an Apollo 9
Nom Ofschloss vun der Gemini 11-Missioun gouf de Conrad direkt an den Apollo-Projet versat. Hie war nieft dem Grissom, dem McDivitt, dem Schirra, dem Borman an dem Stafford ee vun de sechs Astronauten, déi als Kommandant vun den éischten Apollo-Missiounen nominéiert goufen. De Conrad war vun Dezember 1966 als Ersatzkommandant fir d'Missioun E virgesinn, déi d'Apollo-Moundfär an enger héijer Äerdëmlafbunn teste sollt. No der Katastroph vun Apollo 1 am Januar 1967 goufen all Pläng op Äis geluecht.
Mélusine Productions
Geschicht
D'Filmer a Serië vu Mélusine Productions hunn eng Rei Präisser gewonnen, dorënner de César du cinéma als beschten Animatiounsfilm fir Ernest & Celestine (2013). Dee Film, an och Song of the Sea (2014), The Breadwinner (2017) a Wolfwalkers (2020) ware fir den Oscar an der Kategorie "Beschten Animatiounslaangfilm" nominéiert.
GRAIL
D'Gravity Recovery and Interior Laboratory (GRAIL) war eng Äerdmoundmissioun vun der NASA, am Kader vum Discovery-Programm. Den Numm spillt op engl. (Holy) Grail = Hellege Gral un.
Charles Conrad
Apollo D an Apollo 9
Am November 1967 gouf en neie Plang publizéiert Hei gouf de Conrad als Ersatzkommandant vum zweete bemannten Apollo-Fluch, der Missioun D (geplangt als Apollo 8) virgesinn. D'Membere vu senger Crew waren de Richard Gordon, mat deem hie schonn zesummen an der Gemini 11 geflu war, an den Alan Bean, fir deen hie sech perséinlech agesat hat. No der deemools normaler Reegel, datt eng Ersatzmannschaft dräi Flich duerno d'Haaptcrew soll sinn, hat de Conrad domat gutt Chancen, Kommandant vun der Missioun G (geplangt als Apollo 11) ze ginn, bei där déi éischt bemannt Moundlandung gemaach sollt ginn. De Conrad war also um beschte Wee, den éischte Mënsch um Äerdmound ze ginn.
Duerch Ëmplange vun der NASA am Summer 1968 gouf e Moundfluch ouni Landefär tëscht d'Missiounen C an D verréckelt. Duerch dëse Fluch Apollo 8 gouf den Test vun der Moundfär an der Äerdëmlafbunn mat Apollo 9 ewechgeholl. De Fluch war am Mäerz 1969, de Conrad koum net zum Asaz a war Capsule Communicator bei där Missioun.
GRAIL
DE GRAIL bestoung aus zwou am September 2011 zesumme gestartete Raumsonden, déi tëscht Ufank 2012 an Dezember 2012 de Mound ëmkreest hunn. D'Zil vun der Missioun war déi genee Vermiessung vum lunare Schwéierfeld a vun de Gravitéitsanomalien, fir doraus Opklärungen op de bannenzegen Opbau vum Mound ze kréien.
Charles Conrad
Apollo 12
Wéi erwaart goufen de Conrad, de Gordon an de Bean am Abrëll 1969 als Ekipp vun Apollo 12 nominéiert. Nodeem mat Apollo 10 d'Generalprouf an der Moundëmlafbunn a mat Apollo 11 déi éischt bemannt Moundlandung gegléckt war, sollte mat där Missioun eng prezis Landung a méi wëssenschaftlech Experimenter gemaach ginn. De Start vun Apollo 12 war de 14. November 1969. Wärend dem Start haten zwéi Blëtzer an d'Saturn-Rakéit geschloen, wouduerch verschidde Systemer ausgefall waren. Et war zwar kee Schued entstanen.
GRAIL
Opbau vun de Sonden
D'Missioun gouf vum Jet Propulsion Laboratory geleet. D'Sonde goufe vu Lockheed Martin Space Systems op Basis vum XSS-11-Satellit gebaut. D'Stroumversuergung ass iwwer zwéin ausklappbar, awer net schwenkbar Solarmodulen (763 W), déi Lithium-Ionen-Akkumulatoren oplueden, erfollegt (30 Ah bei 28 V). Fir d'Lagreegelung goufe Waarmgas-Steierdüsen a Reaktiounsschwongrieder agesat. D'Date goufen iwwer eng S-Band-Funkverbindung op den Deep Space Network (DSN) iwwerdroen.
Charles Conrad
Apollo 12
Den 19. November sinn de Conrad an de Bean mat der Moundfär Intrepid am Ozean vun de Stierm gelant. Wéi de Conrad d'Mounduewerfläch betratt huet, huet hie sech gefreet:
GRAIL
Opbau vun de Sonden
D'Sonden hu wéi d'GRACE-Satellitten, nom Satellite-to-Satellite Tracking-Prinzip geschafft. Si hunn de Mound op der selwechter Bunn ëmkreest an hu mam Lunar Gravity Ranging System (LGRS) mat elektromagnéitescher Wellen am Ka-Band kontinuéierlech d'géigesäiteg Distanz gemooss. Doduerch hu sech Onreegelméissegkeete vum Schwéierfeld mat héijer Prezisioun analyséiere gelooss.
Charles Conrad
Apollo 12
"Whoopee! Man, that may have been a small one for Neil, but that's a long one for me." Iwwersetzung: "Hoppla! Mann, dat war vläicht fir den Neil e klengen, awer e grousse Schrëtt fir mech."
GRAIL
Opbau vun de Sonden
Als zousätzlech Notzlaascht, als Bildungszweck fir d'Studenten, waren op béide Sonden d'Kamerasystem E/PO MoonKam mat jee fënnef eenzele Kameraen installéiert, déi Biller vun der Mounduewerfläch, der Äerd an de Sonde selwer iwwedroen hunn. D'Sonde goufen no engem landeswäite Concours fir Schoulklassen "Ebb" (Ebbe) a "Flow" (Flut) genannt.
Missiounsverlaf
Déi béid GRAIL-Sonde sinn zesumme mat enger zweestufeger Delta-7920H-10C-Rakéit den 10. September 2011 um 13:08:52.775 UTC vun der Cape Canaveral Air Force Station aus gestart. Nom Start gouf et eng Transferphas vun dräianhallefwe Mount iwwer de Lagrange-Punkt L1 vum Äerd-Sonn-Systems an Direktioun Mound, fir déi erfuerderlech Vitessännerung kleng ze halen an anerersäits déi niddreg Moundëmlafbunn vun nëmme ronn 50 km Héicht méiglechst exakt z'erreechen. D'Ëmlafzäit vun de Sonden ëm de Mound war 113 Minutten. Op dëser Héicht sinn déi béid Satellitten een deem aneren op enger Distanz vun 175–225 km nogelaf. Déi tatsächlech Wëssenschaftsmissioun hat de 7. Mäerz 2012 ugefaangen an hat eng Dauer vun 82 Deeg. Si war an dräi Zykle vu jee 27,3 Deeg gegliddert. Zweemol am Dag stoungen d'Sonde fir jee aacht Stonne mam Deep Space Network (DSN) a Verbindung an hunn d'Daten iwwerdroen.
Charles Conrad
Apollo 12
Domat hat hien op de Saz vum Neil Armstrong ugespillt: "It's one small step for man..." a seng eege kleng Kierpergréisst un. Wéi de Conrad spéider veroden hat, hat et sech ëm eng Wett mat der italieenescher Journalistin Oriana Fallaci gehandelt, déi iwwerzeegt war, datt d'NASA den Astronaute géif virschreiwen, wat si ze soen hätten. De Conrad hat 500 Dollar dogéint gehalen, datt hie soe kéint, wat hie wielt.
De Conrad an de Bean haten um Mound den éischten Experimentalpak ALSEP opgestallt, deen och nach no der Heemrees wëssenschaftlech Daten op d'Äerd soll funken. No enger Roupaus vun 12 Stonnen an der Moundfär hate sech déi zwéin Astronauten op de Wee bei d'Moundsond Surveyor 3 gemaach, vun där si nëmmen 160 Meter ewech gelant waren. Si hunn dunn e puer Deeler ofmontéiert, fir s'op der Äerd ënnersichen ze loossen. No 31 Stonnen um Mound si si nees bei d'Mammeschëff geflunn a sinn zesumme mam Gordon de 24. November nees op der Äerd gelant.
GRAIL
Missiounsverlaf
Déi zwou Raumsonde ware plangméisseg bei Missiounsenn de 17. Dezember 2012 mat engem Bierg tëscht de Moundkratere Philolaus a Mouchez no beim Moundnordpol kollidéiert. Ëm 22:28:51 UTC war GRAIL A ("Ebb") op der Mounduewerfläch opgeschloen, a ronn 30 Sekonne méi spéit de GRAIL B ("Flow"). D'Aschlagplaz vu béide Satellitte gouf vun der NASA no der verstuerwener Astronautin Sally Ride genannt.
Charles Conrad
Skylab
Nom Ofschloss vun der Missioun Apollo 12 huet de Conrad un der éischter amerikanescher Raumstatioun Skylab geschafft. Den 19. Januar 1972 gouf hie vun der NASA als Kommandant vun der éischter vun dräi Ekippe bekannt ginn.
Beim Start vum 14. Mee 1973 gouf de Skylab awer staark beschiedegt, soudatt net kloer war, op déi geplangt Missioun vu véier Wochen Dauer kéint realiséiert ginn. De geplangte Start vun der Mannschaft gouf op de 25. Mee verréckelt. Zesumme mam Pilot Paul Weitz an dem Wëssenschaftsastronaut Joseph Kerwin ass de Conrad am Apollo-Raumschëff bei d'Raumstatioun geflunn, fir de Schued z'inspizéieren. E Solarzellerotor hat sech verklemmt, deen anere war beim Start ganz ewechgerass ginn.
Mat engem riskante Manöver hunn de Conrad, de Weitz an de Kerwin versicht, de verklemmte Solarzellendréier aus der oppener Apollo-Luk vun Hand fräizekréien, mä dat ass net gaangen. D'Astronauten hunn d'Raumstatioun awer nach a Betrib geholl. De 7. Juni hunn de Conrad an de Kerwin nach eng Kéier mat Erfolleg probéiert, fir den Träger lass ze kréien. Doduerch konnt de Skylab du laangfristeg gebraucht ginn.
No der Landung, den 22. Juni 1973 huet de Conrad (wéi virdrun den Jim Lovell an den John Young) d'Rekordmaark vu véier Raumflich erreecht. Ausserdeem hat hien elo mat 49 Deeg de Rekord fir de längsten Openthalt am All an zesumme mam Weitz an dem Kerwin mat 28 Deeg de längste Raumfluch.
Op säi Skylab-Fluch war de Conrad besonnesch houfreg. Et war net zulescht dem Asaz vun den dräi Astronauten zu verdanken, datt déi éischt amerikanesch Raumstatioun a Betrib konnt geholl ginn an déi dräi geplangt Missiounen all a voller Längt duerchgefouert goufen.
No der NASA
Scho wärend senger Zäit bei der NASA, tëscht dem Moundfluch an der Virbereedung op de Skylab, huet de Conrad als Beroder fir d'Firma Butler Aviation geschafft.
Am Dezember 1973 hat de Conrad seng Beschäftegung bei der Marinn a bei der NASA opginn. Hien huet du bei der Firma American Television and Communications Corporation (ATC) zu Denver geschafft a war do fir de Betrib an den Ausbau vun Kabeltelevisiounsnetzer verantwortlech. Parallel dozou huet hien och d'Firma Martin Marietta Corporation bei der Konzeptioun vum geplangte Weltraumteleskop LST (Large Space Telescope) beroden.
Den 31. Mäerz 1996 huet hie sech a Kalifornien zeréckgezunn an hat sech ëm seng eege Firma Universal Space Lines gekëmmmert, déi hien e Joer virdru gegrënnt hat. Säin Zil war et, Raumflich fir Privatpersoune gënschteg ze maachen.
Rekordflich
Den 30. August 1984 hat de Conrad zwéi Weltrekorder am Steigfluch fir Helikopter an der Gewiichtsklass vu 500 bis 1000 kg opgestallt. Mat engem MDD-Hughes 530 F hat hien d'Héicht vun 3000 m an 3:15 Minutten a 6000 m a 6:34 Minutten erreecht. E weidere Rekord war de Conrad an der Klass vun de Fliger tëscht 6000 an 9000 kg Startgewiicht geflunn. Zesumme mam Mark Calkins, dem Paul Thayer an dem Daniel Miller war hie vum 12. bis de 14. Februar 1996 mat engem Learjet ronn ëm d'Welt geflunn an hat dobäi eng Duerchschnëttsvitesse vu 752 km/h erreecht.
Sportween an Autorennen
De Conrad war en Amateur vu séieren Autoen a war och selwer Autocoursse gefuer. E wichtege Bäitrag fir d'Sécherheet hat hien an der Mëtt vun den 1960er Jore geleescht, wéi hien de Rennfuerer Bill Simpson op dat feierfest Material Nomex higewisen hat, dat vun der Firma DuPont aus Aramidfasern hiergestallt gouf. De Simpson hat dorophin Feierschutzkleedung produzéiert, déi vun 1967 un, vu bal alle Pilote beim Indianapolis 500 gedroe goufen.
Zu Liefzäiten
De Pete Conrad krut vill Auszeechnungen, dorënner
Posthum
Am Johnson Space Center zu Houston huet d'NASA fir jiddwer verstuerwenen Astronaut e Bam geplanzt, déi fir Chrëschtdag mat Phare beliicht ginn. Dem Pete Conrad säi Bamm, gëtt am Géigesaz zu den aneren net mat wäissem Liicht, mä a rout beliicht, fir de faarwege Charakter vum Conrad z'ënnersträichen.
En Zitat vum Conrad: "When you can't be good, be colorful." – Iwwersat: "Wanns de net gutt kanns sinn, da sief faarweg."
D'Stëftung X-Prize Foundation spendéiert zanter 2007 all Joer e Präis mat der Bezeechnung Pete Conrad Spirit of Innovation Award. Domat gi Studentegruppen ausgezeechent, déi innovativ Iddie fir d'Raumfaartindustrie hunn.
(22) Kalliope
De Kalliope beweegt sech op enger Distanz vun 2,610 (Perihel) bis 3,21 (Aphel) A.E., a ronn 5 Joer ëm d'Sonn. D'Bunn steet 13,7° schréi zu der Ekliptik, an d'Bunnexzentrizitéit ass 0,103.
De Kalliope huet en Duerchmiesser vun 181 Kilometer an ass domat ee vun de gréissten Asteroide vun der Haaptceinture. A 4 Stonnen an 9 Minutte rotéiert de Kierper ëm seng eegen Achs.
De Kalliope huet e Mound, dee Linus genannt gëtt. De Mound huet en Duerchmiesser vun 38 km a kreest ëm de Kalliope op enger kreesfërmeger Ëmlafbunn op enger Distanz vun 1065 km an 3,59 Deeg.
Rudy Kugeler
De Rudy Kugeler, gebuer den 11. August 1928 zu Déifferdeng a gestuerwen..., war e lëtzebuergesche Fechter an Olympionik.
Hien huet Lëtzebuerg op den Olympesche Summerspiller 1960 zu Roum vertrueden.
John Phillip Law
Den John Phillip Law, gebuer de 7. September 1937 zu Hollywood a gestuerwen den 13. Mee 2008 zu Los Angeles) war en US-amerikanesche] Schauspiller.
Hie krut Haaptrollen a Genrefilmer wéi dem Italowestern Da uomo a uomo  (1967) vum Giulio Petroni, dem Science-Fictionfilm Diabolik (1967) vum Mario Bava, dem Kultfilm Barbarella (1967) vum Roger Vadim an dem Krichsfilm Von Richthofen and Brown (1971) vum Roger Corman.
Alen Observatoire vu Lund
Den alen Observatoire vu Lund (schweedesch Lunds gamla observatorium) ass en Observatoire an der südschweedescher Stad Lund. E war bis 2001 Deel vun der Fakultéit fir Astronomie vun der Universitéit Lund.
Dat haitegt Gebai dat als Kulturdenkmal klasséiert ass, gouf vum Helgo Zettervall gebaut an 1867 ageweit, nodeem d'Fakultéit vum zentral geleeëne Kungshuset dohi geplënnert war. 1897 gouf de Carl Charlier Direkter vum Observatoire. Et läit am Observatorieparken, direkt nieft dem Stadpark. Ronderëm dat Ganzt lafe Festungsdeeler aus dem Mëttelalter. Den Observatoire ass mat engem 25 cm grousse Refrakter plus Meridiankrees ekipéiert. An den 1950er-Jore gouf op Initiativ vum Knut Lundmark e Panoramabild vum Nuetshimmel produzéiert, déi sougenannt „Vintergatskarta“. Tëscht 1978 an 2001 war e Planetarium am Gebai installéiert, dat fir Interessenten zougänglech war. D'Astronomesch Fakultéit war 2001 an hiren neien Institut un der Sölvegatan, am Norde vun der Stad geplënnert. Den neien Observatoire gouf dobäi an den ale Waassertuerm vu Lund integréiert.
Abtei Almënster
D'Klouschterschoul huet spéider de Monopol kritt fir den Enseignement fir d'Stad Lëtzebuerg an hiert Anzuchsgebitt goung bis an d'Grofschaft Bar. De Kanner gouf ë. a. déi däitsch an déi franséisch Sprooch bäibruecht.
An der Abtei begruewe gouf net nëmmen de Schetzel, mä bis zur Herrschaft vum Heng de Blannen och all d'Grofe vu Lëtzebuerg. De Karel I. huet dës Traditioun nees frësch belieft an do sengem Papp, dem Jang de Blannen e monumentaalt Graf baue gelooss.
Virun der Zerstéierung hat den Abt Johannes Harder all wäertvoll Objeten op Tréier a Sécherheet brénge gelooss. Dem Schetzel seng Iwwerreschter si verluer gaangen, dem Jang dem Blanne seng koumen awer an d'Franziskanerkierch um Knuedler.
D'Abtei gouf net méi nees opgebaut an d'Benediktiner sinn dunn an d'Hospiz vum hellege Jang geplënnert, bis datt 1606 ënner dem Abt Petrus Roberti eng nei Abtei net wäit vun där aler ewech am Gronn gebaut gouf, um Uwänner vun der Uelzecht. Mënster gouf sou zu Almënster an déi nei Abtei gouf Abtei Neimënster genannt.
Den Abt Roberti hat op där Plaz wou d'Abtei virdru stoung, eng einfach, kleng Kapell opriichte gelooss. Dës Kapell ass awer och méi spéit verschwonnen.
Poncelet (Moundkrater)
De Krater gouf 1964 vun der I.A.U. nom franséische Mathematiker an Ingenieur Jean-Victor Poncelet genannt.
Toscanelli (Moundkrater)
Den Toscanelli ass en Aschlagkrater op der nordwestlecher viischter Äerdmoundsäit am Oceanus Procellarum. Hie läit südwestlech vum Krater Krieger an nërdlech vum grousse Stralekrater Aristarchus, um südlechen Enn vun der Rill Rimae Aristarchus. Südlech dovu leeft an nordsüdlecher Richtung de Gruef Rupes Toscanelli.
De Krater krut 1976 vun der I.A.U. offiziell den Numm vum italieenesche Mediziner, Mathematiker, Astronom a Kartograph Paolo dal Pozzo Toscanelli.
Schleis vun Ittre
D'Schleis vun Ittre oder och Schleis 5F ass eng Schëffsschleis um P.K. 41,44 vum Kanal Charleroi-Bréissel bei Ittre. Mat engem Niveausënnerscheed vun 13,30 m ass et déi zweethéchst Schleis an der Belsch.
Clanculus pharaonius
Clanculus pharaonius ass eng Schleekenaart aus der Famill vun den Trochidae.
Schleis vun Ittre
De Suffix F kënnt dohier, well beim Bau déi al Schleis N° 5 nach a Betrib war, a fir se vun där z'ënnerscheede krut se den F (fir future) bäigeprafft, deen se dann och nodeem déi aner ausser Betrib war, behalen huet.
Clanculus pharaonius
Hir Haisercher ginn 13 × 25 mm grouss. Si liewen am Mierwaasser.
Schleis vun Ittre
Mat den Dimensiounen 90 m × 12 m ass se zougelooss fir d'Schëffsklass IV bis 1.350 Tonnen.
Clanculus pharaonius
D'Clanculus pharaonius lieft an de Küstegéigende vun den tropesche Gewässer an der Indo-Pazifescher Regioun, vun den Hawaiianeschen Inselen bis an d'Rout Mier, de Golf vun Oman a viru Madagaskar.
CR162
Den CR162 ass e Chemin repris an de Kantone Lëtzebuerg a Réimech a geet vun Alzeng a südëstlecher Richtung bis op Wëntreng.
Den CR162 ass ronn 17,1 km laang.
Schleis vun Ittre
De Waasserdefizit deen duerch e Schleisevirgank entsteet kann net ëmmer séier genuch duerch den Zoulaf vun uewen kompenséiert ginn, soudatt eng Pompelstatioun gebraucht gëtt, déi de momentanen Iwwerschoss aus ënneschte Schleisebaseng erëm an den ieweschte pompelt. Dat geschitt mat Hëllef vun dräi Pompelen wouvu jiddwereng 1,9 m3 an der Sekonn pompelt.
Wéinst der grousser Héicht ass se mat Polleren ekipéiert déi sech un d'Héicht vum Waasser an der Schleisekummer upassen.
(4122) Ferrari
Den (4122) Ferrari ass en Haaptceintureasteroid, deen den 28. Juli 1986 um Observatoire San Vittore entdeckt gouf.
Den Asteroid gouf nom italieeneschen Autospilot Enzo Ferrari (1898–1988) genannt.
Grénge Leguan
De Grénge Leguan, Iguana iguana, ass e Reptill aus der Famill vun de Leguanen (Iguanidae), deem säi Verbeedungsgebitt sech vum mëttlere Süd- bis iwwer ganz Mëttelamerika zitt.
Adam Reiners
Den Adam Reiners, gebuer den 10. November 1849 zu Klierf a gestuerwen de 17. November 1919 zu Hollerech, war e lëtzebuergesche Paschtouer an Auteur.
Hien hat Paleographie studéiert a war Auteur vun Erbauungsschrëften, historeschen Erzielungen, Reesreportagen an Honnerte vu lokalhistoreschen Artikelen, ë. a. am Echternacher Anzeiger, deem säi Chefredakter e war, an der Obermosel-Zeitung an a villen aneren Zäitschrëften.
Grénge Leguan
Beschreiwung
Vum Kapp bis zum Usaz vum Schwanz sinn erwuesse Gréng Leguane meescht eng 45 cm laang, woubäi de Schwanz eppes méi wéi duebel sou laang ass. D'Grondfaarf vum Kierper variéiert vu gréng iwwer gro-gréng bis zu brong-gréng. D'Männercher sinn dacks zum Deel rout gefierft.
Op béid Säite vum Kapp, ënner dem Trommelfell, ass besonnesch eng vun de Schuppen opfälleg grouss entwéckelt. Ënner dem Kënn ass e grousse Lappen ze gesinn, dee beim Imponéieren, besonnesch och wärend der Reproduktiounszäit ausgebreet a vun der Säit gewise gëtt, wouduerch de Kierper méi imposant ausgesäit. Iwwer de ganze Réck an och de viischten Deel vum Schwanz sti laang Stachelen.
De Männchen ënnerscheet sech vum Weibchen duerch follgend Charakteristiken: en ass am Ganzen eppes méi grouss; de Kierper a besonnesch d'Patte sinn dacks zum Deel rout gefierft; déi opfälleg Schupp op de 'Baken' ënner dem Trommelfell, de Kënnlappen an och d'Stachelen um Réck si méi grouss entwéckelt.
Verbreedung
Dat ursprénglecht Verbreedungsgebitt zitt sech vu Brasilien, Peru, Bolivien, Ecuador, Kolumbien a Venezuela no Norden iwwer ganz Mëttelamerika bis an de Süde vu Mexiko hin. A Florida, am Texas and op Hawaii liewe verwëldert Populatiounen, déi vun Terrariendéieren ofstamen. Besonnesch a Florida huet d'Aart sech invasiv verbreet.
Fortplanzung
D'Weibche leet eemol am Joer 20 bis 70 Eeër beieneen an eng Hiel déi et meescht selwer gegruewen huet. Déi Jonk ginn 10 bis 15 Woche méi spéit aus. D'Eltere këmmere sech weeder ëm d'Eeër nach ëm déi Jonk.
Relatioune mam Mënsch
An enger Partie Länner gëllt d'Fleesch vun de Grénge Leguanen als Delikatess. An anere Länner gi se wéinst hirem rouege Verhalen an hiren uspriechende Faarwe gär als Hausdéieren an Terrarie gehalen. Fir béid Zwecker ginn s'an hirem Verbreedungsgebitt op Farme gezillt.
Gallia Belgica
Gallia Belgica, méi spéit just nach Belgica genannt, war eng vun den dräi Provënzen am Réimesche Räich, déi bei der Opdeelung vu Gallien duerch de Keeser Augustus entstane sinn; déi zwou aner waren Gallia Lugdunensis an der Mëtt an Gallia Aquitania am Südwesten.
Belgica huet sech iwwer den Norden an den Oste vum haitege Frankräich erstreckt, de Weste vun der Belsch, d'Westschwäiz an de Jura bis bei de Genferséi (Lacus Lemanus) erof, souwéi de Baseng vun der Musel bis ca. 50 Kilometer virun hir Mëndung an de Rhäin, deemno mam haidege Lëtzebuerg.
Durocortorum (Reims) war d'Haaptstad vun der Provënz. Éier d'Provënze Germania superior a Germania inferior am Oste gegrënnt goufen, war de Statthalter vu Belgica och zoustänneg, fir d'Grenz um Rhäin ze sécheren.
Bei der Verwaltungsreform vum Diokletian (Keeser vun 284 bis 305) gouf Belgica opgedeelt an d'Provënzen Belgica I (Belgica Prima) ronderëm d'Musel a Belgica II (Belgica Secunda), déi vu Reims bis bei den Äermelkanal goung. Déi zwou waren, mat anere Provënzen (Lugdunensis, Germania superior a Germania Inferior, Sequana an Alpes Graiae et Poeninae), Deel vun der Dioecesis Galliae.
Ausbléck
De westlechen Deel vu Belgica gouf zum Kärgebitt vum Fränkesche Räich, iwwerdeems den Ostdeel vun den Alamannen besat gouf.
Stied
Ënnert de Vici z'ernimmen:
Malzy
Malzy ass eng Gemeng am franséischen Departement Aisne an der Regioun Hauts-de-France.
Karen Blixen
D'Karen Blixen, mam ganzen Numm Karen Christence von Blixen-Finecke, mam Meederchersnumm Dinesen, gebuer de 17. Abrëll 1885 zu Rungstedlund bei Kopenhagen an och do de 7. September 1962 gestuerwen, war eng dänesch Schrëftstellerin.
Si war och 17 Joer laang Kaffifarmerin am Kenia. Am däitschsproochege Raum ass se éischter ënner dem Pseudonym Tania Blixen bekannt, iwwerdeems déi meescht vun hire Bicher am engleschsproochege Raum dem Pseudonym Isak Dinesen, oder nach aneren, erauskoumen.
Si gouf bekannt duerch d'Buch Babette's Feast (1958), dat 1987 als Babettes gaestebud verfilmt gouf an dat Joer drop en Oscar fir de beschte friemmsproochege Film krut, an och de Film Out of Africa, deen op autobiographeschen Erzielunge baséiert, an an deem d'Meryl Streep hir Roll interpretéiert huet.
Maizières (Meurthe-et-Moselle)
Maizières ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Musel.
Nicolae Timofti
Den Nicolae Timofti, gebuer den 22. Dezember 1948 zu Ciutulești, SSR Moldawien, Sowjetunioun, ass e moldawesche Jurist a Politiker. Hie war vu Mäerz 2012 bis November 2016 President vun der Republik Moldawien.
Liewen
Den Nicolae Timofti ass de Jong vun enger Famill vu Sibirien-Deportéierten. Hien huet bis 1972 Droit op der Universitéit Chișinău studéiert an duerno als Conseiller am Justizministère. Hie war vun 1976 u Distriktsriichter zu Chișinău a vun 1980 u Riichter vum Ieweschte Conseil.
1990, no der Onofhängegkeetserlärung vu Moldawien, gouf den Timofti Vizepresident um Ieweschte Geriichtshaff.1996 bis 2001 President vun der Chambre d'appel vu Chișinău, gouf awer entlooss, wéi d'Kommunistesch Partei PCRM un d'Muecht koum 1996 gouf den Timofti ausserdeem President vun der moldawescher Riichtervereenegung.
De 16. Mäerz 2012 huet den Timofti d'Wal zum President vu Moldawien gewonnen.
Den Timofti ass bestuet a Papp vun 3 Jongen.
Valender
Valender ass eng belsch Uertschaft an der Gemeng Amel a Wallounien, an der Provënz Léck.
Si gehéiert zur Däitschsproocheger Communautéit vun der Belsch a läit an den Ostkantonen, déi eréischt 1919, nom Traité vu Versailles, bei d'Belsch koumen.
Virdrun huet d'Uertschaft grad wéi d'Gemeng Amel vun 1814 bis 1919 zu Preise gehéiert, an tëscht 1919 an 1922 stoung se ënner Verwaltung vum Haut-Commissariat royal. Vun 1940 bis 1945 war se un d'Drëtt Räich ugeschloss.
Tëscht 1920 an 1977 huet se zur deemoleger Gemeng Heppenbach gehéiert.
Parti socialiste (Frankräich)
De Parti socialiste (kuerz PS) ass eng franséisch politesch Partei. Si huet eng demokratesch-sozialistesch respektiv eng sozialdemokratesch Ausriichtung. Si huet hiren Ursprong an der Ideologie vum Sozialismus an ass d'Nofollgerin vun der Franséischer Sektioun vun der Aarbechter-International, déi 1905 ënner dem Impuls vum Jean Jaurès gegrënnt gouf. Si huet hiren aktuellen Numm zënter 1969.
D'Partei war nieft De Republikaner an där hire Virgängerparteien bis zu de Presidentschaftswalen 2017 eng vun den zwou Volleksparteien am Land. Bei deene Walen krut de sozialistesche Kandidat Benoît Hamon nëmme 6,36% vun de Stëmmen a stoung domat op Plaz 5 vun alle Kandidaten. Bei de Parlamentswalen am selwechte Joer krut si 7,44% vun de Stëmmen.
Wulfilaich
De Wulfilaich, fr.: Walfroy, och alt Wulflaik oder Wulfilaicus, gestuerwen ëm 600, war e langobardesche Mënch, deen am 6. Joerhonnert an der Géigend vu Sedan gelieft huet. Hie krut vum Tréierer Bëschof op engem Biergplateau zu Margut südëstlech vu Carignan (Ivoix) eng Plaz zougewisen, wou en als Klausener kéint liewen. Hien huet do eng Sail opgeriicht, woudrop en als Sailenhellege gelieft a gepriedegt huet. Virdrun huet hien en Hellegtum vun der Diana dat do stoung, zerstéiert. Ausserdeem huet hien do um Plateau e Klouschter an eng Kierch opriichte gelooss, déi dem hellege Martin geweit war. Spéiderhin huet de Bëschof him den Uerder ginn, vun der Sail erofzeklammen, an déi gouf zerstéiert.
Hie gouf no sengem Doud an der Mäerteskierch begruewen.
Den Adam Reiners, Paschtouer zu Uewerwampech, huet e "patriotisches Theaterstück für Jünglingsvereine (ohne Frauenrollen" mam Titel Der Luxemburger Säulenheilige Wulfilaich (584), ein grosser Martinusverehrer geschriwwen. Et gouf net publizéiert; d'Typoskript gëtt an der Bibliothéik vum Seminaire versuergt.
Liolà
Liolà ass en italieenesch-spuenesche Film vum Alessandro Blasetti aus dem Joer 1964 no dem Theaterstéck Liolà vum Luigi Pirandello.
Death Drums Along the River
Death Drums Along the River ass e brittesch-däitsche Film vum Lawrence Huntington no engem Roman vum Edgar Wallace aus dem Joer 1963.
Ëm wat geet et am Film?
De Sanders ass op der Sich no Diamanteschmuggler an Afrika...
Kuckt och
Edgar Wallace Filmer
Um Spaweck
Death Drums Along the River
Courrier du Grand-Duché de Luxembourg
De Courrier du Grand-Duché de Luxembourg war eng franséischsproocheg Zeitung, déi vun 1844 bis 1868 zu Lëtzebuerg erauskomm ass.
Déi éischt Nummer ass op den Datum vum Mëttwoch 3. Juli 1844 datéiert.
Am Laf vun der Zäit ass Zuel vun den Nummere pro Woch vun zwou op sechs erhéicht ginn. Och goufen d'Wochendeeg vun der Verëffentlechung e puermol geännert:
Et war dëst den Nofollger vum Journal de la Ville et du Grand-Duché de Luxembourg (1826-1844). Chefredakter war de Mathieu-Lambert Schrobilgen (1789-1883). De Courrier war konzipéiert, der Luxemburger Zeitung (1844-45) vum Ernest Grégoire Konkurrenz ze maachen.
Besëtzer vum Courrier waren d'Bridder a Schmelzhären Norbert (1811-1885) a Charles Metz (1799-1853). Si hunn, nodeem de Courrier opgehalen huet, eng däitschsproocheg Zeitung, d'Luxemburger Zeitung (1868-1941), erausginn.
Edgar G. Ulmer
Den Edgar G. Ulmer, gebuer als Edgar Georg Ulmer de 17. September 1904 zu Olmütz deemools Éisträich-Ungarn a gestuerwen den 30. September 1972 zu Woodland Hills a Kalifornien, war en US-amerikanesche Filmregisseur, Filmproduzent an Dréibuchauteur.
Riccioli (Moundkrater)
De Kraterbuedem ass net glat, mä staark gegliddert. Am Südoste leien dräi parallel Rillen, d'Rimae Riccioli.
De Riccioli mécht mat de bal d'selwecht grousse Kratere Grimaldi an Hevelius e gläichsäitegen Dräieck um Rand vum Oceanus Procellarum.
De Krater ass nom italieenesche Jesuitt an Astronom Giovanni Riccioli genannt.
Henri Mersch
Den Henri Mersch, gebuer de 4. Oktober 1929 zu Rodange a gestuerwen de 26. Juli 1983 zu Déifferdeng, war e lëtzebuergesch Gewiichthiewer an Olympionik.
Hien huet Lëtzebuerg op den Olympesche Summerspiller 1960 zu Roum vertrueden.
Clarence Seedorf
De Clarence Clyde Seedorf, gebuer den 1. Abrëll 1976 zu Paramaribo, Surinam, ass e fréieren hollännesche Foussballspiller an haitege Foussballtrainer.
Hien ass bis elo deen eenzege Spiller, dee mat dräi verschiddenen Ekippen am Ganze véiermol d'UEFA Champions League gewanne konnt. Zanter Januar 2014 ass hien Trainer vum AC Mailand.
Ajax Amsterdam
Als Absolvent vun der Foussballschoul vun Ajax Amsterdam hat hie scho mat 16 Joer säin éischt Spill an der Eredivisie, wat bis haut e Rekord am hollännesche Foussball ass. Bei Ajax huet hie bis e fortgoung (no der Saison 1994/95) ënner anerem zwou national Meeschterschaften (1994, 1995) an zweemol am der Coupe (1993, 1994) gewonn. Hie konnt och duerch en 1:0 géint den AC Mailand d'Champions League gewannen. Am Ganzen huet hien an der Eredivisie 64 Partie gespillt, an deenen hie 11 Goler geschoss huet.
Sampdoria Genua
Seng Erfolleger a seng foussballeresch Qualitéiten hunn d'Konkurrenz am Ausland op hien opmierksam gemaach. Den Zouschlag krut schliisslech den italieeneschen Éischtligist Sampdoria Genua, fir deen de Seedorf allerdéngs nëmmen eng Saison gespillt huet.
Real Madrid
No enger éischter duerchwuessener Saison bei Sampdoria huet sech him d'Chance gebuede sech bei Real Madrid z'etabléieren. Am Summer 1996 huet hie bei Real Madrid gewiesselt.
Inter Mailand
Am Januar 2000 huet hie fir 24,5 Milliounen Euro bei den Inter Mailand gewiesselt.
AC Mailand
An der Saison 2002/03 huet hie fir de Francesco Coco bei de Lokalrival AC Mailand gewiesselt. Do ass hie séier Stammspiller ginn, ënner dem Trainer Carlo Ancelotti als Stammspiller an engem staarke Mëttelfeld mat de Kolleegen Andrea Pirlo an Gennaro Gattuso. A sengem éischte Joer gouf de Seedorf direkt mam AC Mailand Champions League Gewënner.
An der Saison 2006/07 huet hien den Trikot mat der Nummer 10 vum Rui Costa geierft, deen no 12 Joer an der Serie A zeréck a Portugal gewiesselt huet. An där Saison huet AC Mailand erëm d'Champions League gewonnen.
Botafogo FR
Nom Auslafe vu sengem Kontrakt beim AC Mailand um Enn vun der Saison 2011/12 huet de Seedorf bei de Botafogo FR a Brasilien gewiesselt. , ,
Titel an Erfolleger
Mat de Veräiner
Auszeechnungen
AC Mailand
Mëtt Januar 2014 ass de Seedorf Cheftrainer vum AC Mailand ginn, als Nofollger vum Massimiliano Allegri. De 26.Mee 2014 gouf hie vum Milan entlooss a säin Nofollger gouf den ex-Stiermer Star Filippo Inzaghi.
Guy May
De Guy May, 1945 an der Stad Lëtzebuerg gebuer, ass e lëtzebuergeschen Auteur.
Nom Secondaire an der Stad ass hien 1965 an den deemolege Staatsarchiv agetrueden, wou hien zulescht Conservateur war. 1993 huet hien d'Lëtzebuerger Nationalarchiv verlooss fir um Groussherzoglechen Haff d'Funktioun vum Haffkommissär unzetrieden. 2009 goung hien an d'Pensioun.